Turkiyada bosh ko‘targan ayollar, Ispaniya g‘alabasini bashorat qilgan Axilles, Parijda namoyish etilgan masonlar kiyimi. 2-iyul suratlari

O‘zbekiston va dunyo bo‘ylab 2-iyul kuni olingan sara suratlarni taqdim etamiz.

 Myunxen Olimpiya bog‘idagi ko‘lda dam olayotgan oqqush.

 Toshkent shahrining Chorsu bozorida huquq-tartibot xodimi ratsiya orqali fuqarolarga niqob taqish zaruriyati haqida eslatmoqda. Ma’lumot uchun, respublika bo‘ylab 28-iyundan karantin cheklovlari kuchaytirildi. Ko‘ngilochar va ovqatlanish obyektlari faoliyatiga cheklovlar o‘rnatildi. Bundan tashqari, Toshkentda 18 yoshdan oshganlar 28-iyundan koronavirusga qarshi ommaviy emlanishi ma’lum qilindi.

 Kolumbiyaning Kogua shahri yaqinidagi qo‘riqxonada COVID-19 oqibatida vafot etgan odamning xoki qo‘shilib daraxt ekilgan joyda marhum yaqini yig‘lab o‘tiribdi.

 Toshkentdagi “Tansiqboyev” bozori qarshisida bir cheti ariqqa tushib ketgan Damas avtomashinasi.
 Xorazmda piyodani urib yubormaslikka harakat qilgan Damas ag‘darilib ketdi

 Stokgolmdagi parlament binosi oldida “Iqlim uchun maktablar noroziligi” deb yozilgan plakat ushlab turgan Greta Tunberg.

 Arnold Shvarsenegger chavandozlik maktabiga tashrifi davomida u yerda boqilayotgan otni silayapti.
 Arnold Shvarsenegger rafiqasi Mariya Shrayver bilan ajrashmoqda

 Buyuk Britaniyaning Chichester shahridagi maysazorda havaskor fotograf ikki katta ko‘k ko‘zli ninachini suratga oldi.

 Sloveniyada 2021-yilgi Ana Desetnica ko‘cha teatrlari xalqaro festivali davomida chiqish qilayotgan aktyorlar.

 Turkiya ayollarni zo‘ravonlikdan himoya qilish bo‘yicha Istanbul konvensiyasidan chiqqaniga qarshi norozilik namoyishi paytidagi to‘qnashuvlar.

 Yelizaveta II Vindzordagi qirollik otlari namoyish qilingan ko‘rgazmada ishtirok etdi.

 Parijda Grande Loge Mixte de France tashkiloti a’zosi masonlarga oid deb atalgan libosda suratga tushmoqda.

 Hukumat Ayollar huquqlarini himoya qilish bo‘yicha Istanbul konvensiyasidan chiqishga qaror qilganidan keyin minglab odamlar butun Turkiya bo‘ylab norozilik namoyishlarini o‘tkazdi.

 Nepalning Bhaktapur shahrida Navadurg raqs festivalining so‘nggi kuni bo‘lib o‘tmoqda.

 Gretsiya shaharlaridagi bozorlarning birida yurgan odam. Shu kunlarda mamlakatda anomal issiqlik kuzatilmoqda.

 Isroil xavfsizlik kuchlari Sharqiy Quddusning “Silvan” mahallasidagi falastinliklarning uylari buzilishi munosabati bilan avj olgan namoyishlar vaqtida ko‘zdan yosh oqizuvchi gaz bilan odamlarni haydamoqda.

 Nyu-Dehlida yozning issiq kunida cho‘milish uchun avliyo Nizomiddin maqbarasi ichida qurilgan havzaga sakrayotgan yigit.

 Omskda Buyuk ipak yo‘li xalqaro rallisining Rossiya bosqichi boshlandi.

 Axilles laqabli mushuk Ispaniya terma jamoasining Yevro—2020 musobaqasida Shveysariya terma jamoasiga qarshi o‘yinidagi g‘alabasini bashorat qildi.
 Yevro—2020 chorak finalining kutilgan va kutilmagan ishtirokchilari, de Bur ketdi, Desham esa qoladi. Eng so‘nggi sport yangiliklari

 Kaliforniya hukumati keng miqyosli o‘rmon yong‘inlariga qarshi kurashni davom ettirmoqda.

 Moskvadagi yozgi kafe-terrasalar soni 25 foizga ko‘paydi.

 G‘azodagi oromgohda cho‘milayotgan falastinlik bolalar.

 Tigray Mudofaa kuchlari Efiopiyaning Mekele viloyati markazini egallagandan keyin tantana qilmoqda.

 Kanadadagi sobiq mahalliy maktab-internatlarida yuzlab bolalarning qabrlari topilganidan keyingi bo‘lib o‘tgan miting paytida vayron qilingan Qirolicha Viktoriya haykali.
 Kanadada tub aholining bolalari uchun sobiq internat hududidan 750 ta noma’lum qabr topildi. Avvalroq boshqa internatda 215 bolaning jasadi aniqlangan edi

 Kuala-Lumpurning koronavirus bilan kasallanganlar sonining ko‘payishi sababli cheklovlar kuchaytirilgan turar joy hududiga kirayotgan tibbiyot xodimlari.
 Koronavirusni yenggan Isroilda kasallanish bo‘yicha rekord o‘rnatildi, Yevroittifoq raqamli COVID-pasportlar tizimini ishga tushirdi. Koronaxabarlar

 Londonda 86 yoshli Terri Xut Kensington saroyidagi Quyosh bog‘ida 1-iyul kuni ochilgan Uels malikasi Diana haykalini tomosha qilish uchun navbat kutmoqda. Haykal 2017-yilda shahzodalar Uilyam va Garri tomonidan buyurtma qilingan.

 Kanadaning Saskachevan shtatidagi sobiq mahalliy maktab-internatlarda yuzlab bolalar ko‘milgan qabrlar topilganidan so‘ng shtat qonunchilik palatasi binosi oldiga gul qo‘yayotgan to‘rt yoshli Madlen Severayt.
Avvalgi kunlarning fotogalereyalari: